ৰাজ্যজুৰি আৰক্ষী-প্ৰশাসনে ড্ৰাগছ বিৰোধী অভিযান চলাই থকাৰ সময়তে যোৱা নিশা সোণাপুৰৰ নাজিৰাখাট টোলগেটত জব্দ হয় বৃহৎ পৰিমাণৰ ড্ৰাগছ।
নাৰ্ক'টিক কণ্ট্ৰল ব্যুৰ'ই অভিযান চলাই দুখন বাহনৰ পৰা উদ্ধাৰ কৰে বৃহৎ পৰিমাণৰ মৰফিন।
জব্দ কৰা ড্ৰাগছ খিনিৰ মূল্য প্ৰায় ১৪ কোটি টকা হ'ব বুলি জানিব পৰা গৈছে।
এ এছ ০১-ইভি ৮৪৯৩ আৰু এ এছ ০৩ এইছ ৩১৯১ নম্বৰৰ বাহন দুখনেৰে মণিপুৰৰ পৰা গুৱাহাটী অভিমুখে লৈ অহা হৈছিল নিচাযুক্ত মৰফিন খিনি।
ঘটনা সন্দৰ্ভত নাৰ্ক'টিক কণ্ট্ৰল ব্যুৰ'ই তিনিজন লোকক আটক কৰি গুৱাহাটী মহানগৰীৰ চচলত থকা বিভাগটোৰ কাৰ্যালয়ত জেৰা আৰম্ভ কৰিছে।
অসমত ইমান বেছি পৰিমাণৰ মৰফিন জব্দৰ এয়াই প্ৰথম ঘটনা হিচাবে বিবেচিত হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
